# Politbyro ústredného výboru Komunistickej strany Číny

|  |
| --- |
| Politbyro ústredného výboru Komunistickej strany Číny |
|  |
| 中国共产党中央政治局 *Zhōngguó Gòngchǎndǎng Zhōngyāng Zhèngzhìjú* |
| Základné informácie |
| Typ | výkonný orgán Ústredného výboru Komunistickej strany Číny |
| Ústredie | Čung-nan-chaj, Peking, Čína |
| Ďalšie informácie |
| Členstvo | 24 členov |
| Generálny tajomník | Si Ťin-pching |

**Politbyro Ústredného výboru Komunistickej strany Číny** (čín. 中国共产党中央政治局 – *Čung-kuo Kung-čchan-tang Čung-jang Čeng-č'-ťü*, pchin-jin: *Zhōngguó Gòngchǎndǎng Zhōngyāng Zhèngzhìjú*) je skupinou 24 členov ústredného výboru Komunistickej strany Číny, ktorá tvorí užšie vedenie Komunistickej strany Číny. Sedem najvýznamnejších členov politbyra tvorí najužšie vedenie, takzvaný stály výbor politbyra ústredného výboru Komunistickej strany Číny.

Vzhľadom k mocenskému vplyvu Komunistickej strany Číny v Čínskej ľudovej republike majú členovia užšieho vedenia strany prítomní v politbyre obvykle zároveň dôležité funkcie v rámci štátu.

Najvyšším orgánom Komunistickej strany Číny je jej zjazd, zvolávaný v päťročných intervaloch. Delegáti zjazdu volia ústredný výbor, ako širšie vedenie strany (20. ústredný výbor zvolený na XX. zjazde v októbri 2022 má 205 členov a 171 kandidátov). Ústredný výbor na svojom prvom zasadnutí na záver zjazdu volí užšie vedenie stany – politbyro, ústrednú vojenskú komisiu a stály výbor politbyra a schvaľuje zloženie sekretariátu. V praxi je voľba členov politbyra výsledkom neformálnych konzultácií vo vedení strany.

V rôznych dobách bola váha politbyra v systéme vedúcich orgánov KS Číny rôzna, od konca 80. rokov 20. storočia funguje usporiadanie, v ktorom každodenné politické rozhodnutia vykonáva stály výbor politbyra schádzajúci sa raz týždenne, ich vykonanie a koordináciu zabezpečuje sekretariát, pričom sa oba orgány zodpovedajú politbyru, ktoré sa schádza raz za mesiac a určuje zásadnejšie politické rozhodnutia. Generálny tajomník pritom medzi členmi politbyra vystupuje skôr ako prvý medzi rovnými snažiacimi sa o dosiahnutie konsenzu než ako nadradený vodca.

## Súčasní členovia

Ako úrad je v tabuľke uvedené zamestnanie a funkcie vykonávané v čase členstva v politbyre, v prípade funkcií v štátnej správe ide o funkcie a úrady zaujaté od zasadnutia parlamentu, Celočínskeho zhromaždenia ľudových zástupcov, prípadne Čínskeho ľudového politického poradného zhromaždenia na jar 2023. Členovia stáleho výboru politbyra sú uvedení v poradí podľa významu, ostatní členovia politbyra v čínskom abecednom poradí.

CZĽZ a ČĽPPZ sú Celočínske zhromaždenie ľudových zástupcov a Čínske ľudové politické poradné zhromaždenie.

| Minulé obdobie | Meno (znaky) | Nar. | Úrady a funkcie |
| --- | --- | --- | --- |
| Civilné stranícke | Civilné štátnr a iné | Vojenské |
| Členovia stáleho výboru politbyra |
| 17., 18., 19. | Si Ťin-pching 习近平 | 1953 | generálny tajomník ÚV | prezident | predseda Ústrednej vojenskej komisie Komunistickej strany Číny predseda Ústrednej vojenskej komisie ČĽR |
| 19. | Li Čchiang 李强 | 1959 |  | predseda Štátnej rady (vlády) |  |
| 18., 19. | Čao Le-ťi 赵乐际 | 1957 |  | predseda stáleho výboru CZĽZ |  |
| 18., 19. | Wang Chu-ning 王沪宁 | 1955 |  | predseda celoštátneho výboru ČĽPPZ |  |
| 19. | Cchaj Čchi 蔡奇 | 1955 | výkonný tajomník sekretariátu ÚV, vedúci Hlavnej kancelárie ÚV (od marca 2023) |  |  |
| 19. | Ting Süe-siang 丁薛祥 | 1962 | vedúci Hlavnej kancelárie ÚV (do marca 2023), vedúci Kancelárie generálneho tajomníka ÚV (do marca 2023) | (prvý) podpredseda Štátnej rady (vlády) |  |
| 19. | Li Si 李希 | 1956 | tajomník Ústrednej komisie pre kontrolu disciplíny |  |  |
| Ostatní členovia politbyra |
| – | Wang I 王毅 | 1953 | vedúci úradu ústrednej komisie pre zahraničné veci |  |  |
| 19. | Čang Jou-sia 张又侠 | 1950 |  |  | generálplukovník, podpredseda Ústrednej vojenskej komisie KS Číny, podpredseda Ústrednej vojenskej komisie ČĽR |
| – | Che Wej-tung 何卫东 | 1957 |  |  | generálplukovník, podpredseda Ústrednej vojenskej komisie KS Číny (do októbra 2025), podpredseda Ústrednej vojenskej komisie ČĽR (do októbra 2025) |
| – | Che Li-feng 何立峰 | 1955 |  | podpredseda Štátnej rady (vlády) |  |
| – | Čchen Wen-čching 陈文清 | 1960 | tajomník sekretariátu ÚV, tajomník politickej a právnej komisie ÚV |  |  |
| 19. | Chuang Kchun-ming 黄坤明 | 1956 | tajomník kuangtungského provinčného výboru |  |  |
| – | Li Šu-lej 李书磊 | 1964 | tajomník sekretariátu ÚV, vedúci oddelenia propagandy ÚV |  |  |
| – | Š’ Tchaj-feng 石泰峰 | 1956 | tajomník sekretariátu ÚV, vedúci oddelenia jednotnej fronty ÚV | (prvý) podpredseda celoštátneho výboru ČĽPPZ |  |
| 19. | Čchen Min-er 陈敏尔 | 1960 | tajomník tchienťinského mestského výboru |  |  |
| – | Ma Sing-žuej 马兴瑞 | 1959 | tajomník sinťiangského oblastného výboru |  |  |
| – | Jüan Ťia-ťün 袁家军 | 1962 | tajomník čchungčchingského mestského výboru |  |  |
| – | Jin Li 尹力 | 1962 | tajomník pekingského mestského výboru |  |  |
| – | Li Kan-ťie 李干杰 | 1964 | tajomník sekretariátu ÚV, vedúci organizačného oddelenia ÚV (od apríla 2023) |  |  |
| – | Liou Kuo-čung 刘国中 | 1962 |  | podpredseda Štátnej rady (vlády) |  |
| – | Čang Kuo-čching 张国清 | 1964 |  | podpredseda Štátnej rady (vlády) |  |
| – | Li Chung-čung 李鸿忠 | 1956 |  | (prvý) podpredseda stáleho výboru CZĽZ |  |
| – | Čchen Ťi-ning 陈吉宁 | 1964 | tajomník šanghajského mestského výboru |  |  |

## Referencie

## Zdroj

*Tento článok je čiastočný alebo úplný preklad článku Politbyro ústředního výboru Komunistické strany Číny na českej Wikipédii.*